Näin saat kiharat kestämään | Rapunzel of Sweden
Näin saat kiharat kestämään
Etkö sinäkään saa kiharoita kestämään? Ei hätää – Rapunzelin vinkkien avulla homma toimii.
Aivan aluksi: muista käyttää lämpösuojaa. Se voi tuntua turhalta tuotteelta, mutta sitä se ei ole. Tee siitä paras ystäväsi. Lämpösuoja asettuu yksittäisten hiusten ympärille ja suojaa niitä lämmöltä.
1. Vältä suihkua
Vastapestyjä hiuksia on vaikea kihartaa, sillä se on kiiltävä ja vaikea muotoilla. Jos jätät hiukset pesemättä päiväksi tai kahdeksi, voit hyödyntää hiusten luonnolliset öljyt! Ne nimittäin tukevoittavat hiuksia.
2. Pidä kiharaa kädessä
Kun olet kihartanut hiussuortuvan, pidä sitä hetki kädessäsi, kunnes se ehtii jäähtyä. Päästä se sitten varovasti vapaaksi. Näin kihara saa lisäaikaa muotoutumiseen, eikä sen tarvitse olla koko ajan lämmintä kiharrinta vasten.
3. Jaa hiukset osiin
Kiharra vain pieni määrä hiuksia kerrallaan. Tämä vie hieman enemmän aikaa, mutta näin kiharat kestävät pidempään. Mitä ohuempia suortuvia kiharrat, sitä pidempään kiharat kestävät.
4. Anna kiharoiden jäähtyä
Kun kiharrus on valmis, kiharat tarvitsee enää harjata lyhyesti niin, että lopullinen tulos saadaan esiin. Kiharat ovat edelleen lämpimät ja siten myös muotoiltavissa. Jos haluat, että kiharat kestävät pitkään, anna niiden jäähtyä ennen harjausta. Hyvä laittautumisrutiini on aloittaa hiusten kihartamisella ja meikata sen jälkeen. Kun meikki on valmis, voit harjata kiharat.
Jos hiukset eivät vaan tottele
Jos mikään edellä olevista menetelmistä ei toimi hiuksissasi, on olemassa vielä yksi vaihtoehto. Kun olet saanut kiharan valmiiksi, voit kiinnittää sen pinnillä tai hiusneulalla. Anna sen asettua vähintään 30 minuuttia.
Suuret kiharat ovat upeita – mutta ne on huomattavasti vaikeampi saada kestämään. Jos tuntuu, että kiharat suoristuvat, vaikka kuinka yrität, kokeile astetta pienempää kiharrinta.
Viisi helppoa vinkkiä
5 syksyn upeaa hiustrendiä
Syksyn ja talven aikana todelliset 90-luvun klassikot tekevät näyttävän paluun, ja trendinä on myös värikäs pop-art. Tutustu syksyn suuria hiustrendejä koskevaan katsaukseemme.
Tags: Clip-on, Hoito-ohjeet, Kampaukset, Muotoiluvinkkejä